CELEX: 31992R3710
Language: el
Date: 1992-12-21 00:00:00
Title: Κανονισμός (ΕΟΚ) αριθ. 3710/92 της Επιτροπής της 21ης Δεκεμβρίου 1992 που καθορίζει τις διαδικασίες μεταφοράς εμπορευμάτων ή προϊόντων που υπάγονται στο καθεστώς τελειοποίησης προς επανεξαγωγή, σύστημα αναστολής

Avis juridique important

|

31992R3710

Κανονισμός (ΕΟΚ) αριθ. 3710/92 της Επιτροπής της 21ης Δεκεμβρίου 1992 που καθορίζει τις διαδικασίες μεταφοράς εμπορευμάτων ή προϊόντων που υπάγονται στο καθεστώς τελειοποίησης προς επανεξαγωγή, σύστημα αναστολής  

Επίσημη Εφημερίδα αριθ. L 378 της 23/12/1992 σ. 0009 - 0012

ΚΑΝΟΝΙΣΜΟΣ (ΕΟΚ) αριθ. 3710/92 ΤΗΣ ΕΠΙΤΡΟΠΗΣ  της 21ης Δεκεμβρίου 1992  που καθορίζει τις διαδικασίες μεταφοράς εμπορευμάτων ή προϊόντων που υπάγονται στο καθεστώς τελειοποίησης προς επανεξαγωγή, σύστημα αναστολήςΗ ΕΠΙΤΡΟΠΗ ΤΩΝ  ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1999/85 του Συμβουλίου της 16ης Ιουλίου 1985 για το καθεστώς ενεργητικής τελειοποίησης (1), και ιδίως το άρθρο 31,  Εκτιμώντας:  ότι ο κανονισμός (ΕΟΚ) αριθ. 2228/91 της Επιτροπής (2), όπως τροποποιήθηκε τελευταία από τον κανονισμό (ΕΟΚ) αριθ. 3709/92 (3), έχει καθορίσει ορισμένες διατάξεις για την εφαρμογή του κανονισμού (ΕΟΚ) αριθ. 1999/85-  ότι, επί του παρόντος, πολλά κράτη μέλη, δυνάμει του άρθρου 3 παράγραφος 1 του κανονισμού (ΕΟΚ) αριθ. 222/77 του Συμβουλίου (4), όπως τροποποιήθηκε τελευταία από τον κανονισμό (ΕΟΚ) αριθ. 474/90 (5), χρησιμοποιούν απλουστευμένες εθνικές διαδικασίες για  να προβούν στη μεταφορά των εμπορευμάτων ή των προϊόντων που υπάγονται στο καθεστώς τελειοποίησης προς επανεξαγωγή στο εθνικό τελωνειακό έδαφος- ότι το εν λόγω άρθρο 3 θα καταργηθεί από την ημερομηνία θέσης σε εφαρμογή του κανονισμού (ΕΟΚ) αριθ. 2726/90  του Συμβουλίου (6)-  ότι ο κανονισμός (ΕΟΚ) αριθ. 2726/90 προβλέπει, στο άρθρο 5, ότι το καθεστώς κοινοτικής διαμετακόμισης εφαρμόζεται με την επιφύλαξη ειδικών διατάξεων σχετικά με την κυκλοφορία των εμπορευμάτων που υπάγονται σε οικονομικό τελωνειακό καθεστώς-  ότι η κατάργηση των εσωτερικών συνόρων της Κοινότητας και η αναστολή των διατυπώσεων που συνδέονται με τη διέλευση των συνόρων αυτών συνεπάγονται τη δυνατότητα μεταφοράς χωρίς διατυπώσεις των εμπορευμάτων που έχουν υπαχθεί στο καθεστώς τελειοποίησης  προς επανεξαγωγή, σύστημα επιστροφής δασμών- ότι, επομένως, για πρακτικούς λόγους και για λόγους συνοχής, πρέπει να προβλεφθούν, πέρα από τις κοινοτικές διαδικασίες που προβλέπονται από το καθεστώς κοινοτικής διαμετακόμισης, τη δυνατότητα να  χρησιμοποιηθούν πιο ευέλικτες διαδικασίες για τη μεταφορά εμπορευμάτων που υπάγονται σε καθεστώς τελειοποίησης προς εξανεξαγωγή το οποίο εφαρμόζεται, με ενιαίο τρόπο, σε όλο το τελωνειακό έδαφος της Κοινότητας-  ότι είναι αναγκαίο να καθορισθούν σαφώς οι ευθύνες των οικονομικών φορέων, κατά την εφαρμογή των διαδικασιών μεταφοράς-  ότι πρέπει αυτές οι διαδικασίες να τύχουν εφαρμογής κατά την έναρξη ισχύος του κανονισμού (ΕΟΚ) αριθ. 2726/90-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Οικονομικών Τελωνειακών Καθεστώτων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Ι  Προκαταρκτικές διατάξεις   Άρθρο 1  1. Ο παρών κανονισμός καθορίζει τις διαδικασίες που εφαρμόζονται για τη μεταφορά, στο εσωτερικό του τελωνειακού εδάφους της Κοινότητας, των εμπορευμάτων ή προϊόντων που υπάγονται στο καθεστώς τελειοποίησης προς επανεξαγωγή, σύστημα αναστολής.  2. Αν οι εν λόγω διαδικασίες μεταφοράς χορηγηθούν, πρέπει να προβλεφθεί στην άδεια. Αυτές αντικαθιστούν τις διαδικασίες κυκλοφορίας που προβλέπονται από το καθεστώς της κοινοτικής διαμετακόμισης. Στην περίπτωση μεταφοράς των προϊόντων ή εμπορευμάτων από  τον δικαιούχο άδειας σε δικαιούχο άλλης άδειας, οι δύο εν λόγω άδειες πρέπει να προβλέψουν αυτές τις διαδικασίες μεταφοράς.  3. Οι διαδικασίες αυτές επιτρέπονται μόνον όταν ο κάτοχος της άδειας και ο επιχειρηματίας τηρεί ή αναθέτει την τήρηση "λογιστικών καταχωρήσεων τελειοποίησης προς επανεξαγωγή", που προβλέπονται στο άρθρο 4 παράγραφος 4 του κανονισμού (ΕΟΚ) αριθ. 2228/91.  Άρθρο 2  Κατά την εφαρμογή του παρόντος κανονισμού νοούνται ως:  - τελωνείο ελέγχου: το τελωνείο που έχει εξουσιοδοτηθεί από την τελωνειακή αρχή του κράτους μέλους η οποία εξέδωσε την άδεια για να ελέγχει το καθεστώς,  - τελωνείο υπαγωγής σε καθεστώς: το (τα) τελωνείο(-α) που έχει(-ουν) εξουσιοδοτηθεί από την τελωνειακή αρχή του κράτους μέλους που εξέδωσε την άδεια για να εγκρίνει τις διασαφήσεις υπαγωγής στο (στα) καθεστώς(-ώτα).  - τελωνείο λήξης ισχύος του καθεστώς: το (τα) τελωνείο(-α) που έχει(-ουν) εξουσιοδοτηθεί από την τελωνειακή αρχή του κράτους μέλους που εξέδωσε την άδεια για να δεχθεί(-ούν) τις διασαφήσεις που παρέχουν στα αρχικά εμπορεύματα ή στα παράγωγα προϊόντα,  έναν από τους τελωνειακούς προορισμούς που αναφέρονται στο άρθρο 18 του κανονισμού (ΕΟΚ) αριθ. 1999/85.  ΙΙ  Διατάξεις σχετικά με τη μεταφορά εμπορευμάτων ή προϊόντων στα πλαίσια ενιαίας άδειας   Άρθρο 3  Η τελωνειακή αρχή επιτρέπει την πραγματοποίηση χωρίς τελωνειακές διατυπώσεις και χωρίς τη λήξη της ισχύος του καθεστώτος τελειοποίησης προς επανεξαγωγή της μεταφοράς των παραγώγων προϊόντων ή αρχικών εμπορευμάτων από τις εγκαταστάσεις ενός  επιχειρηματία προς τις εγκαταστάσεις ενός άλλου επιχειρηματία, ενόψει της περαιτέρω μεταποίησης με εγγραφή στις λογιστικές καταχωρήσεις τελειοποίησης προς επανεξαγωγή.  Άρθρο 4  Η ευθύνη όσον αφορά τα μεταφερόμενα εμπορεύματα ή προϊόντα παραμένει σε βάρος του κατόχου της άδειας.  ΙΙΙ  Διατάξεις σχετικές με τη μεταφορά εμπορευμάτων ή προϊόντων στα πλαίσια μεταβίβασης από έναν κάτοχο άδειας κάτοχο δεύτερης άδειας   Άρθρο 5  Η τελωνειακή αρχή επιτρέπει την πραγματοποίηση της μεταφοράς παραγώγων προϊόντων ή αρχικών εμπορευμάτων στα πλαίσια μεταβίβασης από τον κάτοχο άδειας σε κάτοχο δεύτερης άδειας με την εγγραφή στις λογιστικές καταχωρήσεις τελειοποίησης προς  επανεξαγωγή του πρώτου κατόχου και σύμφωνα με τη διαδικασία που περιγράφεται στο παράρτημα Ι του παρόντος κανονισμού.  Άρθρο 6  1. Οι ευθύνες όσον αφορά τα μεταφερόμενα εμπορεύματα ή προϊόντα μεταβιβάζονται στον κάτοχο της δεύτερης άδειας κατά την παραλαβή από αυτόν των εν λόγω εμπορευμάτων ή προϊόντων και της εγγραφής των στις λογιστικές καταχωρήσεις τελειοποίησης προς  επανεξαγωγή του τελευταίου.  2. Αυτή η εγγραφή ισοδυναμεί με νέα θέση στο καθεστώς όσον αφορά τον κάτοχο της δεύτερης άδειας.  IV  Γενικές διατάξεις   Άρθρο 7  1. Εφόσον δεν θίγεται η κανονική διεξαγωγή των εργασιών, η τελωνειακή αρχή, πέρα από τις άλλες προϋποθέσεις που καθορίζει, μπορεί:  α) να επιτρέπει τη μεταφορά, χωρίς τελωνειακές διατυπώσεις αφενός εμπορευμάτων εισαγωγής από το τελωνείο υπαγωγής στο καθεστώς, στις εγκαταστάσεις του μεταποιητή και αφετέρου παραγώγων προϊόντων ή αρχικών εμπορευμάτων από τις εγκαταστάσεις του  μεταποιητή προς το τελωνείο λήξης του καθεστώτος-  β) να επιτρέπει την εκ των προτέρων εξακρίβωση της γνησιότητας των εντύπων που αναφέρονται στο παράρτημα Ι ή τη συμπλήρωση των εντύπτων που αναφέρονται στο παράρτημα Ι και την επίθεση από την επιχείρηση ειδικής μεταλλικής σφραγίδας που είναι αποδεκτή  από την αρχή αυτή-  γ) να επιτρέπει την εκτέλεση των διατυπώσεων με τη χρησιμοποίηση διαδικασιών πληροφορικής, όταν το εν λόγω σύστημα διασφαλίζει τη σωστή εφαρμογή των διατάξεων του παρόντος κανονισμού.  2. Το τελωνείο υπαγωγής στο καθεστώς και το τελωνείο λήξης του καθεστώτος πρέπει, σε περίπτωση εφαρμογής των διατάξεων της παραγράφου 1 στοιχείο α), να ενημερώνουν το τελωνείο ελέγχου αντίστοιχα την υπαγωγή στο καθεστώς των εμπορευμάτων εισαγωγής και  εξαγωγής, των παραγώγων προϊόντων ή των αρχικών εμπορευμάτων με την αποστολή συμπληρωματικού αντιτύπου της διασάφησης που συντάχθηκε για το σκοπό αυτό καθώς και των συνοδευτικών εγγράφων.  Άρθρο 8  Ο κάτοχος της άδειας οφείλει να πληροφορεί εκ των προτέρων την τελωνειακή αρχή για τις εργασίες μεταφοράς που πρόκειται να πραγματοποιηθούν σύμφωνα με τον τύπο και τις διατυπώσεις που καθορίζονται από την εν λόγω αρχή.  Άρθρο 9  1. Σε περίπτωση εφαρμογής των διαδικασιών μεταφοράς που αναφέρονται στον παρόντα κανονισμό, είναι δυνατόν να εφαρμόζονται αυτόματα οι διατάξεις του άρθρου 50 του κανονισμού (ΕΟΚ) αριθ. 2228/91 σχετικά με τα εμπορεύματα που θεωρούνται ότι  τίθενται σε ελεύθερη κυκλοφορία, κατά την προσκόμιση του εκκαθαριστικού λογαριασμού, εφόσον δεν προσκρούουν στις άλλες κοινοτικές διατάξεις που αφορούν τη θέση σε ελεύθερη κυκλοφορία.  2. Το τελωνείο ελέγχου γνωστοποιεί στα τελωνεία υπαγωγής σε καθεστώς τις εκκαθαρίσεις που πραγματοποιήθηκαν αναφέροντας τις διασαφήσεις υπαγωγής σε καθεστώς τις οποίες έκανε αποδεκτές.  V  Τελικές διατάξεις   Άρθρο 10  Ο παρών κανονισμός τίθεται σε ισχύ την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την ημερομηνία εφαρμογής του κανονισμού (ΕΟΚ) αριθ. 2726/90. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Δεκεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 188 της 20. 7. 1985, σ. 1. (2) ΕΕ αριθ. L 210 της 31. 7. 1991, σ. 1. (3) Βλέπε σελίδα 6 της παρούσας Επίσημης Εφημερίδας. (4) ΕΕ αριθ. L 38 της 9. 2. 1977, σ. 1. (5) ΕΕ αριθ. L 51 της 27. 2. 1990, σ. 1. (6) ΕΕ αριθ. L 262 της  26. 9. 1990, σ. 1.    ΠΑΡΑΡΤΗΜΑ  ΜΕΤΑΦΟΡΑ ΕΜΠΟΡΕΥΜΑΤΩΝ ΠΟΥ ΥΠΑΓΟΝΤΑΙ ΣΤΟ ΚΑΘΕΣΤΩΣ ΣΤΟ ΠΛΑΙΣΙΟ ΜΕΤΑΒΙΒΑΣΗΣ ΑΠΟ ΕΝΑΝ ΚΑΤΟΧΟ ΑΔΕΙΑΣ ΣΕ ΚΑΤΟΧΟ ΔΕΥΤΕΡΗΣ ΑΔΕΙΑΣ  1. Για τη μεταφορά προϊόντων ή εμπορευμάτων από τον κάτοχο μιας άδειας στον κάτοχο άλλης, συμπληρώνεται ένα έντυπο στα αντίγραφα 1, 4 και 5 του ΕΔΕ και ένα συμπληρωματικό αντίτυπο όμοιο με το αντίτυπο 1 του ΕΔΕ το οποίο ανταποκρίνεται στο υπόδειγμα  εντύπου που καταρτίστηκε σύμφωνα με τον κανονισμό (ΕΟΚ) αριθ. 717/91 του Συμβουλίου της 21ης Μαρτίου 1991 σχετικά με το ενιαίο διοικητικό έγγραφο (1).  2. Πριν γίνει η μεταφορά των προϊόντων ή εμπορευμάτων, το τελωνείο ελέγχου του κατόχου της πρώτης άδειας ενημερώνεται, με τον τρόπο που καθορίζει αυτό, σχετικά με την προβλεπόμενη μεταφορά ώστε να έχει τη δυνατότητα να προβεί, ενδεχομένως, στους  ελέγχους που κρίνει απαραίτητους.  3. Το αντίτυπο αριθ. 1 φυλάσσεται από τον πρώτο κάτοχο (από τον οποίο αποστέλλονται τα προϊόντα ή τα εμπορεύματα) μαζί με τις λογιστικές καταχωρήσεις τελειοποίησης προς επανεξαγωγή.  4. Τα άλλα αντίτυπα συνοδεύουν τα προϊόντα ή εμπορεύματα.  Το αντίτυπο 4 φυλάσσεται από τον κάτοχο της δεύτερης άδειας (στον οποίο μεταβιβάζονται τα προϊόντα ή εμπορεύματα) μαζί με τις λογιστικές καταχωρήσεις τελειοποίησης προς επανεξαγωγή.  Το αντίτυπο 5 αποστέλλεται από τον κάτοχο της δεύτερης άδειας στο τελωνείο ελέγχου αυτού. Αυτό το τελωνείο πληροφορεί το τελωνείο ελέγχου του κατόχου της πρώτης άδειας περί της πραγματοποιηθείσας μεταφοράς. Η γνωστοποίηση αυτή μπορεί να  πραγματοποιείται, ενδεχομένως, μηνιαίως ή συνολικά.  5. Κατά την άφιξη των εμπορευμάτων (προς το οποίο μεταφέρθηκαν τα προϊόντα ή εμπορεύματα) ενημερώνει το τελωνείο ελέγχου, με τον τρόπο που αυτό καθορίζει, για την πραγματοποιούμενη μεταφορά και φυλάσσει το συμπληρωματικό αντίτυπο στις λογιστικές  καταχωρήσεις της τελειοποίησης.  6. Τα αντίτυπα 4 και 5 αποστέλλονται από τον κάτοχο της δεύτερης άδειας στο τελωνείο ελέγχου του. Το εν λόγω τελωνείο φυλάσσει το αντίτυπο 4 και επιστρέφει, αφού το θεωρήσει, το αντίτυπο 5 στο τελωνείο ελέγχου του κατόχου της πρώτης άδειας. Η επιστροφή  αυτή μπορεί να πραγματοποιηθεί, ενδεχομένως, μηνιαίως ή συνολικώς.    Προσάρτημα  Το έντυπο που αναφέρεται στο σημείο 1 του παρόντος παραρτήματος, που χρησιμοποιείται για τη μεταβίβαση εμπορευμάτων από έναν κάτοχο πρώτης άδειας σε κάτοχο δεύτερης άδειας, πρέπει να περιλαμβάνει τα ακόλουθα στοιχεία στις αντίστοιχες θέσεις.  Οι άλλες θέσεις δεν πρέπει να συμπληρωθούν, όταν οι κάτοχοι των αδειών παρέχουν μηνιαίως τα απαιτούμενα στοιχεία για στατιστικούς λόγους. Εάν τούτο δεν συμβαίνει, η τελωνειακή αρχή μπορεί, είτε να ζητήσει τη συμπλήρωση με άλλες θέσεις, είτε να προβλέψει  συμπληρωματικά αντίτυπα για στατιστικούς λόγους.  2. Αποστολέας: Σημειώσατε το ονοματεπώνυμο ή την εμπορική επωνυμία, καθώς και την πλήρη διεύθυνση του κατόχου της πρώτης άδειας, και ακολούθως τον αριθμό άδειας και το κράτος μέλος έκδοσης.  3. Έντυπα: Σημειώσατε τον αύξοντα αριθμό της δεσμίδας από το σύνολο των χρησιμοποιηθεισών δεσμίδων.  Όταν η διασάφηση αφορά ένα μόνον είδος εμπορευμάτων (δηλαδή όταν πρέπει να συμπληρωθεί μία μόνο θέση με την ένδειξη "περιγραφή των εμπορευμάτων"), δεν σημειώνεται τίποτα στη θέση 3, ενώ πρέπει να αναγράφεται ο αριθμός 1 στη θέση 6.  5. Είδη: Σημειώσατε το συνολικό αριθμό των ειδών που διασαφίζονται από τον ενδιαφερόμενο με το σύνολο των χρησιμοποιουμένων εντύπων, περιλαμβανομένων των συμπληρωματικών. Ο αριθμός ειδών αντιστοιχεί στον αριθμό θέσεων με την ένδειξη "περιγραφή  εμπορευμάτων" που πρέπει να συμπληρωθούν.  8. Παραλήπτης: Σημειώσατε το ονοματεπώνυμο ή την εμπορική επωνυμία καθώς και την πλήρη διεύθυνση του κατόχου της δεύτερης άδειας.  15. Χώρα αποστολής: Σημειώσατε το όνομα του κράτους μέλους απ' όπου τα εμπορεύματα αποστέλλονται.  31. Δέματα και περιγραφή των εμπορευμάτων- σήματα και αριθμοί - του (των) αριθμού(ών) εμπορευματοκιβωτίου(ίων) - αριθμός και φύση: Σημειώσατε τα σήματα, τους αριθμούς, τον αριθμό και τη φύση των δεμάτων ή, στην ειδική περίπτωση μη συσκευασμένων  εμπορευμάτων, αναφέρατε τον αριθμό των εμπορευμάτων που αποτελούν αντικείμενο της διασάφησης ή την ένδειξη "χύμα", ανάλογα με την περίπτωση, καθώς και τις ενδείξεις που απαιτούνται για την εξακρίβωση της ταυτότητάς τους.  Η περιγραφή των εμπορευμάτων περιλαμβάνει τη συνήθη εμπορική ονομασία αυτών, που εκφράζεται με όρους αρκετά σαφείς ώστε να επιτρέπει την κατάταξή τους. Σε περίπτωση που χρησιμοποιείται εμπορευματοκιβώτιο, πρέπει στη συγκεκριμένη θέση να αναφέρονται  επίσης τα σήματα για την αναγνώρισή του.  32. Αριθμός του είδους: Σημειώσατε τον αύξοντα αριθμό του εν λόγω είδους σε σχέση με το συνολικό αριθμό των ειδών που διασαφίζονται με τα χρησιμοποιούμενα έντυπα, περιλαμβανομένων των συμπληρωματικών, που ορίζονται στη θέση αριθ. 5.  Όταν η διασάφηση αφορά ένα μόνο είδος εμπορευμάτων, τα κράτη μέλη έχουν την ευχέρεια να προβλέπουν ότι δεν σημειώνεται τίποτα στη θέση αυτή, ενώ πρέπει να αναγράφεται ο αριθμός 1 στη θέση 5.  33. Κωδικός εμπορευμάτων: Σημειώσατε τον κωδικό που αντιστοιχεί στο συγκεκριμένο είδος.  37. Καθεστώς: Σημειώσατε τον κώδικα 57 51.  38. Καθαρή μάζα: Σημειώσατε την καθαρή μάζα, εκφρασμένη σε χιλιόγραμμα, των εμπορευμάτων που περιγράφονται στην αντίστοιχη θέση αριθ. 31. Η καθαρή μάζα αντιστοιχεί στη μάζα αυτή καθεαυτή των εμπορευμάτων χωρίς τις συσκευασίες τους.  41. Συμπληρωματικές μονάδες: Σημειώσατε την ποσότητα όπως εκφράζεται στη μονάδα της συνδυασμένης ονοματολογίας.  44. Ειδικές ενδείξεις: Έγγραφα που έχουν εκδοθεί, πιστοποιητικά και άδειες: Σημειώσατε την ένδειξη "εφαρμογή του κανονισμού (ΕΟΚ) αριθ. 3710/92 - Εμπορεύματα υπό ΤΕξ/Α".  Όταν τα εμπορεύματα εισαγωγής αποτελούν αντικείμενο ειδικών μέτρων εμπορικής πολιτικής, στην περίπτωση που τα μέτρα αυτά εξακολουθούν να εφαρμόζονται κατά το χρόνο της προβλεπόμενης μεταφοράς, η ανωτέρω ένδειξη πρέπει να συμπληρώνεται με την ένδειξη  "εμπορική πολιτική".  Σημειώσατε, επιπλέον, σε περίπτωση εφαρμογής του άρθρου 76 παράγραφος 7 του κανονισμού (ΕΟΚ) αριθ. 2228/91, τον αριθμό του δελτίου INF 1 που χρησιμοποιήθηκε.  46. Στατιστική αξία: Σημειώσατε το ποσό, εκφρασμένο στο νόμισμα που προβλέπεται από το κράτος μέλος υπαγωγής στο καθεστώς, της δασμολογητέας αξίας, που καθορίζεται σύμφωνα με τις διατάξεις του κανονισμού (ΕΟΚ) αριθ. 1224/80.  54. Τόπος και ημερομηνία, υπογραφή και όνομα του διασαφιστή: με την επιφύλαξη των ειδικών διατάξεων που πρόκειται να εκδοθούν όσον αφορά τη χρήση της πληροφορικής, πρέπει να αναγράφεται στο αντίτυπο το οποίο απαιτείται να παραμείνει στο τελωνείο  αναχώρησης το πρωτότυπο της χειρόγραφης υπογραφής του ατόμου που αναφέρεται στη θέση αριθ. 2, καθώς και το ονοματεπώνυμό του. Αν ο ενδιαφερόμενος είναι νομικό πρόσωπο, ο υπογράφων πρέπει να σημειώσει μετά την υπογραφή, το ονοματεπώνυμό του και την  ιδιότητά του.   (1) ΕΕ αριθ. L 78 της 26. 3. 1991, σ. 1.